L- Erbgħa , 15 ta' Settembru 2010 , l- Akkademja tal- Malti u l- Għaqda Poeti Maltin organizzaw Lejla f' Ġieħ Patri Wistin Born OP f' għeluq il- 100 sena minn twelidu . Din is- Lejla , li kienet taħt il- patroċinju tal- E . Mons. Pawl Cremona OP , Arċisqof ta' Malta , saret fil- Kulleġġ San Albert il- Kbir , il- Belt Valletta . L- attendenza kienet waħda tajba ħafna . Inqraw diversi xogħlijiet ta' Patri Born minn membri tal- Għaqda Poeti Maltin , filwaqt li Marilyn Borg qrat studju dwar Il- Klassi Soċjali fir- Rumanzi ta' Wistin Born . Il- parti mużikali kienet f' idejn il- 4 th System Clarinet Quartet . Fid- diskors tiegħu , Alfred Massa , President tal- Għaqda Poeti Maltin , tkellem dwar it- tifkiriet li għandu ta' dan l- awtur . Carmel Azzopardi , President tal- Akkademja tal- Malti , insista dwar l- importanza li l- Għaqdiet tal- Malti jaħdmu aktar flimkien . Patri Frans Micallef , Vigarju tal- Ordni Dumnikana f' pajjiżna , feraħ liż- żewġ għaqdiet talli qegħdin ifakkru kittieb li bil- pinna tiegħu tant għamel ġid lis- soċjeta` Maltija . Arċisqof sostna li għalkemm Patri Wistin Born ta sehem kbir fil- letteratura u fix- xandir , l- akbar mertu tiegħu hu li dejjem ta importanza lill- bniedem bħala persuna . Għalhekk , kienet ħaġa xierqa li ż- żewġ għaqdiet fakkru l- 100 sena ta' twelidu . Cremona fisser li Patri Born barra l- pinna tajba li kellu kien anki predikatur mill- aħjar u b' hekk żamm ħaj il- motto dumnikan li jwassal il- Kelma t' Alla lill- oħrajn . Il- preżentur tas- Serata kien Charles Magro , Segretarju tal- Għ . Fi tmiem is- Serata sar trattament għal dawk preżenti .